Жамбыл облысында биыл 7 «Жайлы мектеп» пайдалануға беріледі
DATE: 18:56, 18 Ақпан 2024 | GMT +5
TITLE: Жамбыл облысында биыл 7 «Жайлы мектеп» пайдалануға беріледі
URL: https://kaz.inform.kz/news/zhambil-oblisinda-biil-7-zhayli-mektep-paydalanuga-berled-735e0f/
META: DATE: 18:56, 18 Ақпан 2024 | GMT +5
TOTAL WORDS: 145
AUTHOR(S):
TEXT: Жиынға «Samruk-Kazyna Construction» АҚ Басқарма төрағасы Мәулен Айманбетов пен бірқатар мердігер ұйымның өкілдері бейнебайланыс арқылы қатысты. Жамбыл облысында 2023-2025 жылдары «Жайлы мектеп» ұлттық жобасы шеңберінде жалпы 9 500 оқушыға арналған 12 мектеп салу жоспарланған. Биыл оның 7-еуі пайдалануға беріледі десек, қалған 5-еуінің құрылысы 2025 жылы аяқталады. Жалпы, 6 200 оқушыға арналған 7 мектептің құрылысына 15, 1 млрд. теңге қаржы бөлініп, трансфертпен «Samruk-Kazyna Construction» АҚ жіберілген. Мәулен Айманбетов техникалық, авторлық қадағалау қызметтерінің және мердігерлердің жұмыстары сапалы орындалуы керектігін баса айтты. Жиын барысында әр мектептің құрылыс жұмыстарына қатысты мердігерлерден жеке-жеке жауаптар алынып, нақты міндеттер жүктелді. Сондай-ақ құрылыс басқармасы басшысының орынбасары Әлібек Аманбайдың да есебі тыңдалды. Ербол Қарашөкеев Мемлекет басшысының тапсырмасына сәйкес жүзеге асып жатқан «Жайлы мектеп» Ұлттық жобасының өңірдегі үш ауысымды және орын тапшылығы бар мектептердің мәселесін шешудегі маңыздылығын атап өтті. Облыс әкімі жауаптыларға құрылыстардың сапасын қатаң бақылауда ұстау және мерзімінде аяқтау үшін тиісті жұмыстарды күшейтуді тапсырды
